**Dėl ikimokyklinio ir priešmokyklinio ugdymo organizavimo sąlygų nuo**

**2020 m. rugsėjo 1 d.**

Vadovaudamiesi LR sveikatos apsaugos ministro 2020 m. rugpjūčio 17 d. sprendimo “Dėl ikimokyklinio ir priešmokyklinio ugdymo organizavimo būtinų sąlygų pakeitimo” nuostatomis , nusprendžiame, kad:

**1. Rugsėjo 1d. visi vaikai bus sutinkami lauke ir pedagogai palydės juos į grupes. Bendros šventės vaikams nebus. Kiekviena grupė organizuos mini šventes savo grupėje, be tėvų.**

Vaikus būtina atvesti nuo 7.30 val. iki 9.00 val.

2. Vaikus visi tėveliai atlydi dėvėdami kaukes.

**3. Pirmą kartą atvykusius į lopšelio ar darželio grupes vaikučius pro atskirus įėjimus palydės pedagogai. Juos lydės ir tėvai, laikydamiesi visų higienos reikalavimų. Naujai atvykusiems tėveliams bus pateikta visa reikalinga informacija grupėse.**

**4.Grupių darbo laikas bus:**

“Pelėdžiukų”, “Kregždutės”, “Žvirbliukų”, “Gandriukų” - 7.00 – 19.00

“Pingvinukų”, Vyturiukų”, ”Dagiliukų”, “Geniukų”, “Zylutės” - 7.30 - 18.00

Lopšelio grupės : “Ančiukų”, “Gervelės”, “Volungėlės” – 7.30 - 18.00

**Kadangi vaikų vedžioti iš vienos grupės į kitą negalima, mums reikalinga konkreti informacija iš jūsų, kokiam vaikų skaičiui reikalingas prailgintos grupės darbo režimas.**

**Todėl tėvai, kurių vaikams reikalinga prailginta grupė (jei jie lanko neprailgintą) privalo kreiptis į administraciją (direktorių ar pavaduotoją ugdymui) ir apie tai informuoti. Ieškosime būdų, kaip sudaryti sąlygas jūsų poreikių užtikrinimui.**

Atsiimant vaikus iš įstaigos galioja ta pati tvarka. Tėveliai skambina grupės auklėtojai ir vaikas bus atvestas iki durų. Esant geram orui, vaikus pasiimsite lauke. Pasiimant vaikus taip pat dėvėti kaukes.

**Visi griežtai laikykimės higienos ir kitų reikalavimų. Jei jus domina kita informacija, visada galite kreiptis į auklėtoją ar skambinkite administracijai telefonu: 377600 arba 377606.**

Su jumis palaikyti ryšius galėsime ir elektroninio dienyno “Mūsų darželis” pagalba. Greitu laiku auklėtojos atnaujins jūsų prisijungimo duomenis elektroniniame dienyne.

Administracija